|  |  |
| --- | --- |
| |  | | --- | | LIVE NATION TIEDOTTAA  Perjantaina 10.1.2020  Julkaisuvapaa klo 10 | |

**APOCALYPTICAN URAN SUURIN SUOMEN-KEIKKA MARRASKUUSSA HELSINGISSÄ**

**Sellometalliyhtye Apocalyptica nähdään marraskuussa uransa suurimmalla Suomen-keikalla Helsingissä. Yksi kaikkien aikojen menestyneimmistä suomalaisista yhtyeistä tuo CELL-0-kiertueensa Helsingin Jäähalliin lauantaina 21.11.2020. Lavalla tullaan näkemään liuta vierailevia artisteja bändin uran varrelta. Lipunmyynti käynnistyy keskiviikkona 15.1. klo 10 Ticketmasterissa.**

Lähes poikkeuksetta loppuunmyydyille katsomoille esiintyvä Apocalyptica on valmistellut uransa suurimman kotimaankonsertin CELL-0-albumikiertueensa huipennukseksi. Jäähallin lavalla tullaan näkemään sellometallin sanansaattajien lisäksi merkityksellisiä, myöhemmin julkistettavia vierailijoita yhtyeen uran varrelta.

“Cell-0-maailmankiertueen tuominen kotikaupunkiimme Helsinkiin on meille erityinen ilo, minkä vuoksi haluamme tehdä Jäähalliin upean show’n huippuvieraineen ja ekstraelementteineen”, Eicca Toppinen kuvailee.

Tänään julkaistun CELL-0-studioalbumin myötä nämä multiplatinaa myyneet sellotaiturit palaavat juurilleen 17 vuoden jälkeen; CELL-0 on täysin instrumentaalialbumi. Edellisen albumin julkaisua (Shadowmaker) seurannut neljän vuoden levytystauko antoi Eicca Toppiselle, Perttu Kivilaaksolle, Paavo Lötjöselle ja Mikko Sirénille tuoretta näkökulmaa lähestyä uusia Apocalyptica-kappaleita. Kappaleet eivät syntyneet tarpeesta tehdä singlelohkaisuja, vaan yhtye halusi tehdä yhden kokonaisen taideteoksen, jossa yhdistyvät sellon ja metallin olennaisimmat elementit.

Apocalyptica juhlistaa uuden CELL-0-albuminsa julkaisua alkuvuodesta yhteiskiertueella Sabatonin kanssa; kiertue starttaa Sveitsistä tammikuun 17. päivä ja käsittää 15 eri maata ja 22 keikkaa. Suomessa kiertue tekee viisi pysähdystä maaliskuussa.

**KEIKKA:**

APOCALYPTICA (FI)

& Special Guests

La 21.11.2020, Jäähalli, Helsinki

Ovet klo 18

**LIPUT:**

Myyntiin ke 15.1.2020 klo 10

Palvelumaksuineen alkaen 42 / 49 / 54 / 65 € Ticketmasterista

**LISÄTIEDOT:**

Live Nation Finland

* Promoottori: Niksu Väistö, niksu.vaisto@livenation.fi
* Pressikuvat ja media-akkreditoinnit: <http://media.livenation.fi>

[www.apocalyptica.com](http://www.apocalyptica.com)

[www.livenation.fi](http://www.livenation.fi)